ddrg/super_eurlex huggingface dataset:
KOMMISSIONENS FORORDNING (EF) Nr. 1015/96 af 5. juni 1996 om fastsættelse af oplagringsstøtte for uforarbejdede tørrede druer og figner fra produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 2314/95 (2), særlig artikel 8, stk. 8, og

ud fra følgende betragtninger:

I artikel 1, stk. 1, i Kommissionens forordning (EØF) nr. 627/85 af 12. marts 1985 om oplagringsstøtte og udligningsbeløb for uforarbejdede tørrede druer og figner (3), senest ændret ved forordning (EF) nr. 1922/95 (4), er det fastsat, at oplagringsstøtten for sultanas i klasse 4 og for figner i klasse C skal fastsættes pr. dag og pr. 100 kg netto; i stk. 2 i nævnte artikel er det fastsat, at der gælder en sats for oplagringsstøtten for tørrede druer indtil udgangen af februar i det år, der følger efter året, hvor produkterne blev opkøbt, og at der gælder en anden sats for oplagring efter denne periode;

oplagringsstøtten skal beregnes under hensyntagen til de tekniske omkostninger ved oplagringen og til finansieringen af den for produkterne betalte opkøbspris;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

Den i artikel 1 i forordning (EØF) nr. 627/85 omhandlede oplagringsstøtte fastsættes for produkter fra produktionsåret 1995/96 som angivet i bilaget.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 49 af 27. 2. 1986, s. 1.

(2) EFT nr. L 233 af 30. 9. 1995, s. 69.

(3) EFT nr. L 72 af 13. 3. 1985, s. 17.

(4) EFT nr. L 185 af 4. 8. 1995, s. 19.

BILAG

OPLAGRINGSSTØTTE FOR UFORARBEJDEDE TØRREDE DRUER OG FIGNER FRA PRODUKTIONSÅRET 1995/96

A. TØRREDE DRUER

>TABELPOSITION>

B. TØRREDE FIGNER

>TABELPOSITION>
KOMMISSIONENS FORORDNING (EF) Nr. 1118/96 af 21. juni 1996 om fastsættelse for produktionsåret 1995/96 af det endelige støttebeløb for tørret foder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 603/95 af 21. februar 1995 om den fælles markedsordning for tørret foder (1), senest ændret ved forordning (EF) nr. 1347/95 (2), særlig artikel 18, og

ud fra følgende betragtninger:

Artikel 3, stk. 2 og 3, i ovennævnte forordning (EF) nr. 603/95 fastsætter de støttebeløb, der skal udbetales til forarbejdningsvirksomhederne for henholdsvis kunsttørret foder og soltørret foder i produktionsåret 1995/96 inden for de maksimale garantimængder, der er anført i artikel 4, stk. 1 og 3, i nævnte forordning;

de meddelelser, som medlemsstaterne tilsender Kommissionen efter artikel 15, litra a), andet led, i Kommissionens forordning (EF) nr. 785/95 af 6. april 1995 om gennemførelsesbestemmelser til Rådets forordning (EF) nr. 603/95 om den fælles markedsordning for tørret foder (3), senest ændret ved forordning (EF) nr. 620/96 (4), viser at ovennævnte maksimale garantimængder ikke er overskredet;

det bør derfor anføres, at det støttebeløb, der er fastsat i ovennævnte forordning (EF) nr. 603/95, skal udbetales fuldt ud til støttemodtagerne såvel for kunsttørret foder som for soltørret foder;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Tørret Foder -

UDSTEDT FØLGENDE FORORDNING:

Artikel 1

For produktionsåret 1995/96 udbetales den fulde støtte for tørret foder, der er fastsat i forordning (EF) nr. 603/95, og hvis beløb er anført henholdsvis i artikel 3, stk. 2, i nævnte forordning for kunsttørret foder, og i artikel 3, stk. 3, for soltørret foder.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 63 af 21. 3. 1995, s. 1.

(2) EFT nr. L 131 af 15. 6. 1995, s. 1.

(3) EFT nr. L 79 af 7. 4. 1995, s. 5.

(4) EFT nr. L 89 af 10. 4. 1996, s. 3.
KOMMISSIONENS FORORDNING (EF) Nr. 1109/96 af 20. juni 1996 om tilpasning i artikel 3 i Rådets forordning (EØF) nr. 3950/92 om en tillægsafgift på mælk og mejeriprodukter af den samlede mængde for Danmark og af fodnoten i skemaet vedrørende Tyskland

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3950/92 af 28. december 1992 om en tillægsafgift på mælk og mejeriprodukter (1), senest ændret ved Kommissionens forordning (EF) nr. 635/96 (2), særlig artikel 4, stk. 2, og

ud fra følgende betragtninger:

Ved forordning (EF) nr. 635/96 blev der i overensstemmelse med artikel 4, stk. 2, i forordning (EØF) nr. 3950/92 foretaget en tilpasning af de samlede mængder, som er fastsat i artikel 3 i forordning (EØF) nr. 3950/92, på grundlag af medlemsstaternes meddelelser af de mængder, der definitivt er ændret fra direkte salg til leverancer og omvendt; der er blevet begået en materiel fejl for så vidt angår mængderne for Danmark og ordlyden af fodnoten i skemaet vedrørende Tyskland; denne fejl bør korrigeres ved at forhøje mængden for leverancer med 10 tons og formindske mængden for direkte salg med 10 tons for Danmarks vedkommende og ved at overtage ordlyden af fodnoten i skemaet vedrørende Tyskland, som ændret ved Rådets forordning (EF) nr. 1552/95 (3);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I artikel 3, stk. 2, første afsnit, i forordning (EØF) nr. 3950/92 affattes skemaet således:

>TABELPOSITION>

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. april 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 405 af 31. 12. 1992, s. 1.

(2) EFT nr. L 90 af 11. 4. 1996, s. 17.

(3) EFT nr. L 148 af 30. 6. 1995, s. 43.
KOMMISSIONENS FORORDNING (EF) Nr. 1112/96 af 20. juni 1996 om ændring af forordning (EF) nr. 1466/95 om særbestemmelser for anvendelsen af eksportrestitutioner for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved Kommissionens forordning (EF) nr. 2931/95 (2), særlig artikel 13, stk. 3, og artikel 17, stk. 14, og

ud fra følgende betragtninger:

Ved Kommissionens forordning (EF) nr. 1466/95 (3), senest ændret ved forordning (EF) nr. 995/96 (4), blev der indført særbestemmelser for anvendelsen af eksportrestitutioner for mælk og mejeriprodukter;

ved artikel 1b i forordning (EF) nr. 1466/96 blev der fastsat en særordning for udførsel til Schweiz af visse oste; det er nødvendigt at præcisere, at denne ordning kun gælder for udførsler, for hvilke der er bevilget toldnedsættelse eller toldfritagelse ved indførsel til Schweiz; listen over oste, der er omfattet af denne ordning, skal suppleres med de oste, der tidligere var omfattet af Kommissionens forordning (EØF) nr. 1953/82 (5), som blev ophævet ved forordning (EF) nr. 823/96 (6), således at den indbefatter samtlige oste, for hvilke der er bevilget toldnedsættelse eller toldfritagelse ved indførsel til Schweiz;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Forordning (EF) nr. 1466/95 ændres således:

1) Artikel 1b, stk. 1, affattes således:

»1. I nærværende artikel fastsættes særbestemmelser for udførsel til Schweiz af de i bilaget nævnte oste, for hvilke der er bevilget toldnedsættelse eller toldfritagelse ved indførslen.«

2) Bilaget erstattes af bilaget til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den gælder fra den 5. maj 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 307 af 20. 12. 1995, s. 10.

(3) EFT nr. L 144 af 28. 6. 1995, s. 22.

(4) EFT nr. L 133 af 4. 6. 1996, s. 13.

(5) EFT nr. L 212 af 21. 7. 1982, s. 5.

(6) EFT nr. L 111 af 4. 5. 1996, s. 9.

BILAG

»BILAG

>TABELPOSITION>
KOMMISSIONENS FORORDNING (EF) Nr. 1102/96 af 19. juni 1996 om ændring af forordning (EF) nr. 1474/95 og om fastsættelse af de disponible mængder for ansøgninger, der indgives fra den 15. maj 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1, stk. 1,

under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (2), senest ændret ved Kommissionens forordning (EF) nr. 2916/95 (3), særlig artikel 3, stk. 2, artikel 6, stk. 1, og artikel 15,

under henvisning til Rådets forordning (EØF) nr. 2783/75 af 29. oktober 1975 om den fælles handelsordning for ægalbumin og mælkealbumin (4), senest ændret ved forordning (EF) nr. 2916/95, særlig artikel 2, stk. 1, artikel 4, stk. 1, og artikel 10, og

ud fra følgende betragtninger:

Ved Kommissionens forordning (EF) nr. 1474/95 (5), senest ændret ved forordning (EF) nr. 573/96 (6), blev der for æg og ægalbumin åbnet toldkontingenter, der følger af de aftaler, der blev indgået i forbindelse med Uruguay-rundens multilaterale handelsforhandlinger;

i forordning (EF) nr. 1095/96 er der fastsat nye kontingenter for perioden fra 1. juli 1995 til 30. juni 1996; de kontingenter, der er fastsat i forordning (EF) nr. 1474/95, bør derfor ændres;

i forordning (EF) nr. 573/96 er datoen for begyndelsen af indgivelse af ansøgninger fastsat til 15. maj 1996 for det sidste kvartal i perioden fra 1. juli 1995 til 30. juni 1996; de mængder, der er disponible for disse ansøgninger, samt gyldighedsperioden for de modsvarende licenser, bør fastsættes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

Bilag I til forordning (EF) nr. 1474/95 affattes som angivet i bilag I til nærværende forordning.

Artikel 2

De mængder, der er disponible for ansøgninger, der indgives fra den 15. til den 24. maj 1996, er fastsat i bilag II til nærværende forordning.

Artikel 3

De licenser, der udstedes for de i artikel 2 omhandlede ansøgninger, gælder indtil den 31. august 1996.

Artikel 4

Denne forordning træder i kraft den 15. maj 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juni 1996.

På Kommissionens vegne

Franz FISCHLER

Medlem af Kommissionen

(1) Se side 1 i denne Tidende.

(2) EFT nr. L 282 af 1. 11. 1975, s. 49.

(3) EFT nr. L 305 af 19. 12. 1995, s. 49.

(4) EFT nr. L 282 af 1. 11. 1975, s. 104.

(5) EFT nr. L 145 af 29. 6. 1995, s. 19.

(6) EFT nr. L 80 af 30. 3. 1996, s. 54.

BILAG I

»BILAG I

>TABELPOSITION>

BILAG II

>TABELPOSITION>
KOMMISSIONENS FORORDNING (EF) Nr. 1101/96 af 19. juni 1996 om ændring af forordning (EØF) nr. 2225/92 om gennemførelsesbestemmelser til de særlige foranstaltninger for forsyning af Madeira med humle

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved Kommissionens forordning (EF) nr. 2537/95 (2), særlig artikel 10, og

ud fra følgende betragtninger:

Kommissionen har ved forordning (EØF) nr. 2225/92 (3), senest ændret ved forordning (EF) nr. 1479/95 (4), fastsat de mængder, der indgår i den foreløbige forsyningsopgørelse for humle, som fritages for told ved indførsel fra tredjelande, eller for hvilken der ydes EF-støtte, samt støttebeløbet; det bør fastsættes, hvilke mængder og hvilken støtte der skal gælde for perioden fra 1. juli 1996 til 30. juni 1997;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Humle -

UDSTEDT FØLGENDE FORORDNING:

Artikel 1

Artikel 1 i forordning (EØF) nr. 2225/92 affattes således:

»Artikel 1

Med henblik på anvendelse af artikel 2 og 3 i forordning (EØF) nr. 1600/92 fastsættes den mængde i den foreløbige forsyningsopgørelse for humle, henhørende under KN-kode 1210, som fritages for told ved direkte indførsel til Madeira fra tredjelande, eller for hvilken der ydes EF-støtte, til 10 tons for perioden fra 1. juli 1996 til 30. juni 1997.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 260 af 31. 10. 1995, s. 10.

(3) EFT nr. L 218 af 1. 8. 1992, s. 91.

(4) EFT nr. L 145 af 29. 6. 1995, s. 40.
KOMMISSIONENS FORORDNING (EF) Nr. 1100/96 af 19. juni 1996 om ændring af forordning (EØF) nr. 2224/92 om gennemførelsesbestemmelser til de særlige foranstaltninger for forsyning af De Kanariske Øer med humle

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2537/95 (2), særlig artikel 3, stk. 4, og

ud fra følgende betragtninger:

Kommissionen har ved forordning (EØF) nr. 2224/92 (3), senest ændret ved forordning (EF) nr. 1480/95 (4), fastsat de mængder, der indgår i den foreløbige forsyningsopgørelse for humle, som fritages for told ved indførsel fra tredjelande, eller for hvilken der ydes EF-støtte, samt støttebeløbet; det bør fastsættes, hvilke mængder og hvilken støtte der skal gælde for perioden 1. juli 1996 til 30. juni 1997;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Humle -

UDSTEDT FØLGENDE FORORDNING:

Artikel 1

Artikel 1 i forordning (EØF) nr. 2224/92 affattes således:

»Artikel 1

Med henblik på anvendelse af artikel 2 og 3 i forordning (EØF) nr. 1601/92 fastsættes den mængde i den foreløbige forsyningsopgørelse for humle, henhørende under KN-kode 1210, som fritages for told ved direkte indførsel til De Kanariske Øer fra tredjelande, eller fra hvilken der ydes EF-støtte, til 300 tons for perioden 1. juli 1996 til 30. juni 1997.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 260 af 31. 10. 1995, s. 10.

(3) EFT nr. L 218 af 1. 8. 1992, s. 89.

(4) EFT nr. L 145 af 29. 6. 1995, s. 41.
KOMMISSIONENS FORORDNING (EF) Nr. 1093/96 af 18. juni 1996 om fastsættelse af nedsættelseskoefficienterne for de godtgørelser, der ydes i forbindelse med Rådets forordning (EØF) nr. 1765/92 i produktionsåret 1996/97 i visse områder af Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, og

under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 2989/95 (2), særlig artikel 12, og

ud fra følgende betragtninger:

For at undgå, at komplekse regionaliseringsplaner fører til faktiske udbytter, der mærkbart overstiger de traditionelle udbytter, er der i forordning (EØF) nr. 1765/92 fastsat justering af godtgørelserne i det følgende produktionsår i forhold til overskridelsen af det traditionelle gennemsnitsudbytte, der følger af regionaliseringsplanerne for 1993;

den procedure, der skal følges for at konstatere disse overskridelser, blev fastsat ved Kommissionens forordning (EF) nr. 1237/95 af 31. maj 1995 om gennemførelsesbestemmelser til ordningen for stabilisering af de udbytter, der anvendes til beregning af godtgørelser efter forordning (EØF) nr. 1765/92 (3), ændret ved forordning (EØF) nr. 769/96 (4);

anvendelsen af denne procedure fører til fastsættelsen af de koefficienter, der er angivet i nærværende forordning;

de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -

UDSTEDT FØLGENDE FORORDNING:

Artikel 1

I medfør af artikel 3, stk. 6, i forordning (EØF) nr. 1765/92 multipliceres godtgørelserne for produktionsåret 1996/97 med koefficienten 0,996 for Frankrig.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 12.

(2) EFT nr. L 312 af 23. 12. 1995, s. 5.

(3) EFT nr. L 121 af 1. 6. 1995, s. 29.

(4) EFT nr. L 104 af 27. 4. 1996, s. 12.
RÅDETS FORORDNING (EF) Nr. 1088/96 af 10. juni 1996 om ændring af forordning (EF) nr. 3074/95 om fastsættelse for 1996 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

Efter artikel 8, stk. 4, i forordning (EØF) nr. 3760/92 skal Rådet fastsætte den samlede tilladte fangstmængde (TAC) for hvert fiskeri eller hver fiskerigruppe;

ved forordning (EF) nr. 3074/95 (2) er der fastsat TAC for 1996 for visse fiskebestande og grupper af fiskebestande og visse betingelser for fiskeri af disse TAC;

på grund af den positive udvikling i brislingebestanden i Skagerrak og Kattegat vil en rentabel udnyttelse af de fiskerimuligheder, som Den Europæiske Union har fået tildelt for 1996, kræve fiskeri med en mindstmaskestørrelse på 16 mm;

ordningen for forvaltning af nordsøsild skal revideres i 1996 med henblik på vedtagelse i 1997;

det ville være uøkonomisk for Fællesskabets fiskere i interimsperioden at anskaffe sig net med andre maskestørrelser, end dem de for tiden har tilladelse til at bruge;

forordning (EF) nr. 3074/95 bør ændres i overensstemmelse hermed -

UDSTEDT FØLGENDE FORORDNING:

Artikel 1

I bilaget til forordning (EF) nr. 3074/95 erstattes skemaet vedrørende brisling, område IIIa, med skemaet i bilaget til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 10. juni 1996.

På Rådets vegne

M. PINTO

Formand

(1) EFT nr. L 389 af 31. 12. 1992, s. 1.

(2) EFT nr. L 330 af 30. 12. 1995, s. 1.

BILAG

>TABELPOSITION>
RÅDETS FORORDNING (EF) Nr. 1075/96 af 10. juni 1996 om ændring af forordning (EF) nr. 1626/94 om tekniske foranstaltninger til bevarelse af fiskeressourcerne i Middelhavet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

Det Almindelige Råd for Fiskeriet i Middelhavet (GFCM) vedtog på sin enogtyvende ordinære samling i Alicante (Spanien) fra den 22. til den 26. maj 1995 en henstilling om forvaltning af almindelig tun i Middelhavet; denne henstilling indeholder for visse fiskerifartøjers vedkommende et forbud mod fiskeri af denne art i perioden 1. juni til 31. juli hvert år;

ifølge artikel V, stk. 2, 3 og 4, i aftalen om oprettelse af GFCM forpligter medlemmerne af denne organisation sig til at følge alle henstillinger, der vedtages af GFCM, fra udløbet af indsigelsesperioden;

forordning (EF) nr. 1626/94 (4) bør følgelig ændres med henblik på optagelse af de bestemmelser, der er fastsat i nævnte henstilling -

UDSTEDT FØLGENDE FORORDNING:

Artikel 1

Forordning (EF) nr. 1626/94 ændres således:

1) Følgende artikel indsættes:

»Artikel 5a

1. Det er forbudt at fiske efter almindelig tun med flydeline uden forankring fra fartøjer af en længde på over 24 m i perioden 1. juni til 31. juli hvert år.

2. Ved anvendelsen af denne artikel gælder den længde, der er fastlagt af ICCAT, og som er anført i bilag V.«

2) Følgende bilag tilføjes:

»BILAG V

ICCAT's definition af fartøjers længde:

- For fiskerfartøjer, der er bygget efter den 18. juli 1982, 96 % af den totale længde målt på en vandlinje, som ligger 85 % af den mindste dybde (moulded) over kølens overkant, eller længden fra forstævnens forkant til rorstammens midte på nævnte vandlinje, såfremt denne længde er større. I skibe konstrueret med styrlastighed skal den vandlinje, på hvilken længden måles, være parallel med konstruktionsvandlinjen.

- For fiskerfartøjer, der er bygget inden den 18. juli 1982, længden som opført i de nationale skibsregistre eller i enhver anden dokumentation vedrørende fartøjet.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 10. juni 1996.

På Rådets vegne

M. PINTO

Formand

(1) EFT nr. C 41 af 13. 2. 1996, s. 17.

(2) Udtalelse afgivet den 24. maj 1996 (endnu ikke offentliggjort i Tidende).

(3) EFT nr. C 174 af 17. 6. 1996.

(4) EFT nr. L 171 af 6. 7. 1994, s. 1.